Publication: Magyar Közlöny
Issue: MK-2001-124 (Year: 2001, Number: 124)
Era: 1990-2004
Section: [A 36/1999. (XII. 27.) PM rendelet 5/a. számú
Paragraph Index: 103

[A 36/1999. (XII. 27.) PM rendelet 5/a. számú mellékletének Kitöltési útmutatójához] Kitöltési útmutató az EG—03F számú, „Adatlap a költségvetési előirányzatok módosítására” elnevezésű űrlaphoz A felügyeleti szerv az Országgyűlés és a Kormány hatáskörében végrehajtott módosítás végrehajtását szolgáló előirányzat-módosításról, valamint a felügyeleti szervi hatáskörben végrehajtott előirányzat-módosításról az EG—03F számú, „Adatlap a költségvetési előirányzatok módosítására” elnevezésű űrlapon — minden egyes módosításról külön-külön — tájékoztatja az Államháztartási Hivatalt (a továbbiakban: ÁHH) a módosítást követő 5 munkanapon belül. A Belügyminisztérium a helyi, helyi kisebbségi önkormányzatok „helyi önkormányzatok támogatásai, hozzájárulásai” előirányzataiban a külön jogszabályokban kapott felhatalmazás alapján végrehajtott módosításokról ugyancsak az EG—03F számú adatlapon tájékoztatja az ÁHH-t. Az űrlapot két példányban kell benyújtania a felügyeleti szervnek (vagy a Belügyminisztériumnak) az ÁHH részére. Az ÁHH az előirányzat-módosítás kincstári nyilvántartásban történő átvezetését követően az adatlap egy példányának visszaküldésével visszaigazolja a módosítást. Az űrlap adatai: — A bizonylat sorszáma: A fejezet (vagy a Belügyminisztérium) által a fenti hatáskörű módosításokról a ÁHH-hoz benyújtott űrlapok éven belüli folyamatos sorszámozására szolgál. — Összes oldal: Amennyiben az előirányzat-módosítás feltüntetésére az adott oldalon lévő sorok száma nem elegendő (több költségvetési szervet érint a módosítás), az ahhoz kapcsolódó összes oldal száma. — Fejezet száma: A tárgyévi költségvetési törvénynek megfelelő fejezetrend szerinti sorszám. — Fejezet neve: A felügyeleti szerv (vagy a Belügyminisztérium) nevének feltüntetésére szolgál. — Tételszám: A tételszám oszlopában az összetartozó előirányzat-módosításokat ugyanazzal a sorszámmal kell ellátni. — Költségvetési szerv, előirányzat államháztartási egyedi azonosító száma: Az államháztartási egyedi azonosító szám

Source: https://magyarkozlony.hu/hivatalos-lapok/4377d7552bf31c4a51a95c4d7b3976ad62b6127e/dokumentumok/4e30c19f23999a365a1271ead1b2b44294f8eb96/letoltes